钦定古今图书集成/方舆汇编/职方典/第1239卷 > 《古山寺》彭汝砺
## 钦定古今图书集成/方舆汇编/职方典/第1239卷 > 《古山寺》彭汝砺

“淡日沙村晚，霜晴溪路遥。野人瞻虎节，田父看星轺。
使指勤咨问，君恩费养调。畏途谙跋涉，遗策问刍荛腊近云长暝，春迟雪未消。远空低幕幔，叠嶂露琼瑶。
板屋谁家舍，茅檐何处桥。梅香浮远水，藤古上重霄。
细草眠黄犊，巅崖落皂雕。儿童晴出牧，妇女晚归樵。
歌舞随乡地，耕桑托圣朝。今当蒙润泽，久已靖氛妖。
僧至不千里，寺名非一朝。小亭浮草莽，高阁出岧峣。
泉细能沾润，峰危欲动摇。会观禅味足，还见讲花飘。
茶汎波无迹，香深篆未消。远游贪物象，久客厌尘嚣。
子美诗千首，渊明醉一瓢。倘来淹白昼，轻去恨连宵。
野色随行李，滩声逐画桡。”舄归凫漠漠，旌返雨潇潇。
澹月生昭旷，青灯照寂寥。岁时惟箭“激。江海祗萍漂。
洪水连庐阜。蒲山近斗杓。且从周梦去，莫遣楚声招。”